CELEX: 62010FN0125
Language: el
Date: 2010-11-30 00:00:00
Title: Υπόθεση F-125/10: Προσφυγή-αγωγή της 30ής Νοεμβρίου 2010 — Schuerewegen κατά Κοινοβουλίου

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/68
            
         Προσφυγή-αγωγή της 30ής Νοεμβρίου 2010 — Schuerewegen κατά Κοινοβουλίου
   (Υπόθεση F-125/10)
   ()
   2011/C 30/135
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Daniel Schuerewegen (Marienthal, Λουξεμβούργο) (εκπρόσωποι: P. Nelissen Grade και G. Leblanc, δικηγόροι)
   
      Καθού-εναγόμενο: Ευρωπαϊκό Κοινοβούλιο
   
      Αντικείμενο και περιγραφή της διαφοράς
   
   Αίτημα ακυρώσεως της αποφάσεως της ΑΔΑ με την οποία διατάχθηκε η απομάκρυνση του προσφεύγοντος-ενάγοντος από τον χώρο εργασίας του και του αφαιρέθηκε το διακριτικό υπηρεσίας, καθώς και των πράξεων που εκδόθηκαν μετά την απόφαση αυτή και αίτημα αποζημιώσεως.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της ΑΔΑ, της 30ής Αυγούστου 2010, με την οποία απορρίφθηκε η διοικητική ένσταση που είχε υποβάλει ο προσφεύγων-ενάγων·
            
         
               —
            
            
               να ακυρώσει την απόφαση της ΑΔΑ, της 25ης Μαρτίου 2010, με την οποία ο προσφεύγων-ενάγων εκδιώχθηκε χωρίς επίκληση κάποιου λόγου, ούτε έγγραφη ή προφορική ειδοποίηση και χωρίς την τήρηση προθεσμίας και με την οποία του αφαιρέθηκε το διακριτικό υπηρεσίας, καθώς και τις εκδοθείσες μετά την απόφαση αυτή πράξεις ·
            
         
               —
            
            
               να υποδείξει στο καθού-εναγόμενο τα αποτελέσματα που συνεπάγεται η ακύρωση των προσβαλλομένων αποφάσεων και ιδίως η αποκατάσταση της ζημίας την οποία υπέστη ο προσφεύγων-ενάγων·
            
         
               —
            
            
               να υποχρεώσει το καθού-εναγόμενο στην πλήρη απόδοση των ιατρικών δαπανών στις οποίες υποβλήθηκε ο προσφεύγων-ενάγων λόγω των προβλημάτων υγείας που αντιμετώπισε εξαιτίας των γεγονότων αυτών·
            
         
               —
            
            
               να υποχρεώσει το καθού-εναγόμενο να αποδώσει το σύνολο των ημερών ετήσιας αδείας που έλαβε ο προσφεύγων-ενάγων από τις 25 Μαρτίου 2010, συμπεριλαμβανομένων των ημερών απουσίας λόγω ασθενείας·
            
         
               —
            
            
               να υποχρεώσει το καθού-εναγόμενο σε δημόσια και έγγραφη απολογία προκειμένου να αποκαταστήσει ενώπιον όλων την τιμή του προσφεύγοντος-ενάγοντος·
            
         
               —
            
            
               να υποχρεώσει το καθού-εναγόμενο να μεριμνήσει ώστε να αποφευχθεί μεταχείριση του προσφεύγοντος-ενάγοντος ή εις βάρος του μέτρα προσβλητικού χαρακτήρα ή εισάγοντα διάκριση, εξαιτίας της προσβαλλομένης βλαπτικής πράξεως·
            
         
               —
            
            
               να υποχρεώσει το καθού-εναγόμενο να μεριμνήσει ώστε κάθε ίχνος της βλαπτικής πράξεως, των αιτιολογιών ή των συνεπειών της να εξαφανιστεί από τον προσωπικού φάκελο του προσφεύγοντος-ενάγοντος·
            
         
               —
            
            
               να υποχρεώσει το καθού-εναγόμενο να αναζητήσει ενεργά και άμεσα θέση εργασίας για τον προσφεύγοντα-ενάγοντα ευρισκόμενη σε επαρκή απόσταση από την τωρινή του θέση, ώστε να καταστεί δυνατή η επιστροφή του στην εργασία υπό ανθρώπινες συνθήκες·
            
         
               —
            
            
               να υποχρεώσει το καθού-εναγόμενο να λάβει τα αναγκαία μέτρα ώστε στα πρόσωπα που συμμετείχαν, ως αυτουργοί, ενεργά ή έμμεσα στη βλαπτική πράξη να απευθυνθούν προειδοποιήσεις ή να επιβληθούν κυρώσεις·
            
         
               —
            
            
               να υποχρεώσει το καθού-εναγόμενο να καταβάλει στον προσφεύγοντα-ενάγοντα το ποσό των 10 000 ευρώ ως χρηματική ικανοποίηση λόγω της ηθικής του βλάβης, καθώς και το προσωρινό ποσό των 5 000 ευρώ για την υλική ζημία, υπό την επιφύλαξη της αυξήσεως του εν λόγω ποσού·
            
         
               —
            
            
               να καταδικάσει το Ευρωπαϊκό Κοινοβούλιο στα δικαστικά έξοδα.